[Foto’s] Italië gee eiendomme wegFoto: BoredPanda.com Wou jy nog altyd die koning van jou eie kasteel gewees het? Italië gee nou 103 eiendomme, wat villas en kastele insluit, weg. Gratis. Maar voor jy jou tassie begin pak, lees net eers die fynskrif. Volgens ŉ eiendomsagentskap wat in staatseiendom spesialiseer, is daar sekere voorwaardes wat nagekom moet word: Die eiendom moet gerestoureer word en dan as toeriste-aantreklikheid gebruik word soos byvoorbeeld as hotel, restaurant of spa. “Hierdie projek sal die toerismesektor steun”, sê Roberto Reggi van die eiendomsagentskap wat die eiendomme bemark. “Die doel is om nuwe lewe in vervalle eiendom te blaas en dit vir toeristedoeleindes te gebruik,” Aansoeke om die eiendomme te bekom sluit op 26 Junie en indien jou aansoek suksesvol is, het jy nege jaar om die eiendom te restoureer met die moontlikheid vir verlenging vir ŉ verdere nege jaar. In die volgende twee jaar sal nog 200 eiendomme op dieselfde basis beskikbaar gestel word.